# Абесивен падеж

### от Уикипедия, свободната енциклопедия

В езикознанието абесѝвен (лишителен падеж, от латинското abesse "далеч съм"), каритѝвен и приватѝвен (отрицателен падеж) са имената на граматичен падеж, означаващ липсата или отсъствието на съответното склонено съществително. На български същата функция имат предлогът и представката -без.

## [редактиране] В австралийските езици

### [редактиране] Мартудунира

В мартудунира привативният падеж се образува с две наставки: -уириуа и -уираа. Какво точно определя коя наставка да се използва не е ясно.

Парла-уираа | нганарна.
пари-прив | 1МН. Ч.ИЗКЛ
Нямаме никакви пари.

## [редактиране] В кавказките езици

Този раздел е мъниче. Можете да помогнете на Уикипедия като го разширите.

## [редактиране] В угро-финските езици

### [редактиране] Фински

Във финския език абесивният падеж се отбелязва с -tta за задни гласни и -ttä за предни гласни съобразно с хармонията на гласните. Например:

  raha "пари"
  rahatta "без пари"

Съществува и равнозначеща конструкция, използваща думата ilman и партитивния падеж:

  ilman rahaa "без пари"

или по-рядко срещаното:

  rahaa ilman "без пари"

Абесивният падеж при съществителните се използва рядко в писмения език и дори още по-рядко в говоримия, въпреки че някои абесивни форми са по-често срещани отколкото еквивалетните им форми с ilman:

  tuloksetta "безуспешно, безплодно"
  Itkin syyttä. "Плаках без причина."

Абесивът, обаче, е широко използван при именните глаголни форми (образувани чрез афикса -ma- / -mä-) като например в puhu-ma-tta "без говорене", osta-ma-tta "без купуване," välittä-mä-ttä "без тревожене:"

  Juna jäi tulematta. "Влакът не се появи."

Тази форма често може да бъде заменена чрез използване на отрицателната форма на глагола:

  Juna ei tullut.

Възможно е понякога да чуете грешна употреба на абесивния падеж във финския, където абесивните и ilman формите се комбинират:

  ilman rahatta

Има дискусия дали това не е смущение от естонски.

### [редактиране] Естонски

Естонският също използва абесивен падеж, който се образува чрез -ta и в единствено и в множествено число:

  (ilma) autota "без кола (предлогът ilma се счита за грешка в текстовия стил)"

Талин се слави с два бара, които използват за свои цели употребата на комитативен и абесивен падеж, Nimeta baar (барът без име) и Nimega baar (барът с име).

Именните форми на глагола се образуват чрез афикса -ma-, а абесивът чрез -ta:

  Rong jäi tulemata. "Влакът не се появи."

### [редактиране] Сколт Са̀ми

Абесивът при съществителните в сколтсамиски се отбелязва с -tää и в единствено и в множествено число:

  Riâkkum veä'rtää. "Плаках без причина."

Наставката за абесивен падеж при отглаголните съществителни е -ǩâni or -kani:

  Son vuõ'lji domoi mainsteǩâni mõ'nt leäi puättam. "Той/тя си отиде в къщи без казване (без да каже) защо беше дошъл/дошла."

За разлика от финския, абесивът все още се използва често в Сколт Са̀ми..

### [редактиране] Инари Са̀ми

Абесивът при съществителните в инарисамиски се отбелязва чрез -táá. Отглаголните съществителни се образуват чрез -hánnáá, -hinnáá или -hennáá.

### [редактиране] Други езици сами

Абесивният падеж не се използва продуктивно в западните самиски езици, въпреки че може да се срещне като вкаменени форми.

Взето от „http://bg.wikipedia.org../../../%D0%B0/%D0%B1/%D0%B5/%D0%90%D0%B1%D0%B5%D1%81%D0%B8%D0%B2%D0%B5%D0%BD_%D0%BF%D0%B0%D0%B4%D0%B5%D0%B6.html“.

Категории: Раздели мъничета | Падежи

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- 日本語
- Русский
- ‪Norsk (nynorsk)‬
- Suomi
- Svenska
- 中文